
OPIS POSLOVA I PODACI O PLAĆI TE NAČIN PRETHODE PROVJERE
ZNANJA ZA RADNO MJESTO
[bookmark: _Hlk101425923]PROČELNIK JEDINSTVENOG UPRAVNOG ODJELA

1. OPIS POSLOVA:  
Pročelnik Jedinstvenog upravnog odjela obavlja sljedeće poslove:


· Rukovodi Jedinstvenim upravnim odjelom u skladu sa zakonom i drugim propisima, koordinira, nadzire i odgovara za rad Jedinstvenog upravnog odjela, daje upute za rad  zaposlenima
· Prati i primjenjuje propise iz djelokruga lokalne i područne (regionalne) samouprave, vodi brigu o pravodobnom i zakonitom donošenju i usklađenju općih akata s novim odnosno s izmjenama i dopunama važećih propisa, izrađuje nacrte/prijedloge općih i pojedinačnih akata koje donosi Općinsko vijeće i općinski načelnik, vodi brigu o otpremanju općih akata na nadzor te obavlja poslove vezane za objavljivanje akata, prati državne i županijske natječaje, iste obrađuje i priprema potrebnu dokumentaciju
· Donosi rješenja u upravnim postupcima iz djelokruga Jedinstvenog upravnog odjela
· Obavlja poslove vezane uz postupke javne nabave roba, radova i usluga temeljem Zakona o javnoj nabavi, sudjeluje u pripremi prijedloga Proračuna i godišnjih financijskih izvješća
· Obavlja poslove u vezi korištenja sredstava europskih fondova
· Obavlja poslove u svezi pripremanja sjednica Općinskog vijeća i brine o zakonitom radu Općinskog vijeća
· Obavlja imovinsko pravne poslove, donosi rješenje o utvrđivanju općinskih poreza, naknada i ostalih prihoda iz djelokruga Jedinstvenog upravnog odjela te zajedno sa službenicima nadzire i prati tijek naplate potraživanja te na temelju dostavljenih podataka izrađuje rješenja i provodi postupke naplate
· Osigurava suradnju Jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama
· Poduzima mjere za osiguranje učinkovitosti u radu,  brine o stručnom osposobljavanju i usavršavanju zaposlenika i o urednom i pravilnom korištenju imovine i sredstava za rad, poduzima mjere za utvrđivanje odgovornosti za povrede službene dužnosti
· Obavlja i druge poslove po nalogu općinskog načelnika



 




2. PODACI O PLAĆI 
Bruto plaću pročelnika Jedinstvenog upravnog odjela Općine Breznički Hum čini umnožak osnovice koja iznosi 1.004,87 € - Odluka o osnovici za obračun plaće službenika i namještenika u Jedinstvenom upravnom odjelu Općine Breznički Hum („Službeni glasnik Varaždinske županije“ broj 114/25) i koeficijenta radnog mjesta koji iznosi 2,00 uz uvećanje od 0,5% za svaku navršenu godinu radnog staža.

3. NAČIN OBAVLJANJA PRETHODNE PROVJERE ZNANJA I SPOSOBNOSTI:
Prethodna provjera znanja i sposobnosti kandidata provest će se putem pisanog testiranja i intervjua. Područje testiranja je lokalna i područna (regionalna) samouprava. Ako kandidat ne pristupi testiranju, smatra se da je povukao prijavu na natječaj. Vrijeme i mjesto održavanja prethodne provjere znanja i sposobnosti kandidata bit će objavljeno na mrežnoj stranici Općine Breznički Hum www.breznicki-hum.hr  najmanje pet dana prije održavanja provjere. 

4. PRAVNI IZVORI ZA PRIPREMANJE KANDIDATA ZA PROVJERU 
-  Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10. i 05/14),
-  Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07,  125/08, 36/09, 36/09, 150/11, 144/12, 19/13, 137/15, 123/17, 98/19. i 144/20),
- Zakon o službenicima i namještenicima u lokalnoj i područnoj (regionalnoj) samoupravi, („Narodne novine“ broj 86/08, 61/11, 112/19. i 17/25), 
- Zakon o općem upravnom postupku („Narodne novine“ broj 47/09. i 110/21),
- Zakon o javnoj nabavi („Narodne novine“ br. 120/16 i 144/22)

5. PRAVILA TESTIRANJA 
Nakon identifikacije kandidata, kandidatima će biti podijeljena pismena pitanja za provjeru znanja i sposobnosti za obavljanje poslova radnog mjesta za koje su se kandidati prijavili, a koja su ista za sve kandidate. Za vrijeme provjere znanja i sposobnosti nije dopušteno: koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se provjera odvija, razgovarati s ostalim kandidatima niti na bilo koji drugi način remetiti koncentraciju kandidata. Ukoliko pojedini kandidat prekrši navedena pravila, bit će udaljen s provjere znanja, a njegov/njezin rezultat Povjerenstvo neće priznati niti ocjenjivati. Za provjeru znanja i sposobnosti pismenim testiranjem, dodjeljuje se za svako područje od 0-10 bodova. Smatra se da je kandidat položio test ako je na pismenoj provjeri ostvario najmanje 50% mogućih broja bodova za svako područje. 

6. INTERVJU
Intervju (razgovor) se provodi samo s onim kandidatima koji su položili pismeni test, odnosno ostvarili najmanje 50% mogućih broja bodova za svako područje. 
Povjerenstvo za provedbu natječaja kroz razgovor utvrđuje interese, ciljeve i motivaciju za rad. Kandidat može na intervjuu ostvariti od 1 do 10 bodova. Izvješće o provedenom postupku potpisuju svi članovi Povjerenstva za provedbu natječaja.
						
Povjerenstvo za provedbu natječaja

